Kõva sõna: proffide seas võistelnud Aksel Nõmmela sai EM-il seitsmenda koha!
Taanis Herningis lõppesid täna jalgrattasõidu Euroopa meistrivõistlused. Meeste eliitklassi grupisõidus sai Aksel Nõmmela koguni seitsmenda koha!
Kõvade profisõitjate konkurentsis on seitsmes koht igati väärt tulemus - meistritiitel läks igapäevaleiba Katjuša-Alpecini ridades teenivale norralasele Alexander Kristoffile. Võitjaga sama aja said 241-kilomeetrise distantsi lõppedes kirja kokku 25 sõitjat.
Eestlastest oli Nõmmela ainus tippkonkurentsis lõpetanud - Alo Jakin oli 125 lõpetanud seas 113., Mihkel Laas katkestas.
Sealjuures oli lõpuheitlus ülitihe - Kristoffi edu teise koha saanud Elia Viviani ees oli pelgalt mõni üksik sentimeeter. Fotofiniši peale mahtus ka Nõmmela (üleval paremal):